rejauldu/bengali-wikipedia huggingface dataset:
হ্যানয় (, ), ভিয়েতনামের রাজধানী এবং দেশটির দ্বিতীয় বৃহত্তম শহর। আরবান জেলাগুলোতে ২০০৯ সালে শহরটির জনসংখ্যা ছিল ২.৬ মিলিয়ন।General Statítcs Office ò Vietnam এবং মেট্রোপিলিটন এলাকার জনসংখ্যা ছিল ৭ মিলিয়ন। ২০১৫ সালের হিসাব অনুযয়ী এর জনসংখ্যা ৭.৭ মিলিয়ন। ১০১০ সাল থেকে ১৮০২ সাল পর্যন্ত শহরটি গুরুত্বপূর্ণ রাজনৈতিক কেন্দ্র ছিল। নাগুইয়েন রাজবংশের (১৮০২-১৯৪৫) শাসনামলে রাজধানী হিসাবে শহরটির মর্যাদা কিছুটা খর্ব করা হয়। ফ্রেঞ্চ ইন্দোচায়নার রাজধানী হিসাবে ১৯০২ থেকে ১৯৫৪ সাল পর্যন্ত স্বীকৃত ছিল। ১৯৫৪ সাল থেকে  ১৯৭৫ সাল পর্যন্ত হ্যানয় উত্তর ভিয়েতনামের রাজধানী ছিল।, ১৯৭৬ সালে ভিয়েতনাম যুদ্ধের পর উত্তর ভিয়েতনাম জয়ী হলে তা অবিভক্ত ভিয়েতনামের রাজধানী হয়।   ভূগোল  হানয় ভিয়েতনামের উত্তর অঞ্চলে, ভিয়েতনামের রেড রিভার ডেল্টায়, উপকূলীয় অঞ্চল থেকে প্রায় ৯০ কিমি (৫৬ মা) দূরে অবস্থিত। হ্যানয় তিনটি মূল ধরনের ভূখণ্ড রয়েছে, যা ব-দ্বীপ অঞ্চল, মধ্যভূমি অঞ্চল এবং পার্বত্য অঞ্চল। সাধারণভাবে, ভূখণ্ডটি উত্তর থেকে দক্ষিণে এবং পশ্চিম থেকে পূর্ব দিকে ধীরে ধীরে নিম্নে হয়েছে এবং সমুদ্রপৃষ্ঠ থেকে গড় উচ্চতা ৫ - ২০ মিটার অবধি। পাহাড় এবং পার্বত্য অঞ্চলগুলি শহরের উত্তর এবং পশ্চিম অংশে অবস্থিত। শহরের সবচেয়ে পশ্চিমে উচ্চতম শিখরটির নাম বায় ভিতে, যার উচ্চতা ১২৮১ মিটার।  হানয় প্রচণ্ড বৃষ্টিপাতের সাথে একটি আর্দ্র উষ্ণমন্ডলীয় জলবায়ু (কোপেন সিডব্লিউএ) অঞ্চলে অবিস্থত। শহরটি চারটি স্বতন্ত্র ঋতু সহ উত্তর ভিয়েতনামের সাধারণ জলবায়ু অনুভব করে। মে থেকে আগস্ট পর্যন্ত গ্রীষ্মকাল, এসময় প্রচুর বৃষ্টিপাতের সাথে গরম এবং আর্দ্র আবহাওয়া বিরাজমান।  সেপ্টেম্বর থেকে নভেম্বর পর্যন্ত শরত্কাল এ ঋতুতে তাপমাত্রা ও বৃষ্টিপাতের হ্রাস পায়।  ডিসেম্বর থেকে জানুয়ারি পর্যন্ত শীতকাল, এসময় আবহাওয়া জাতীয় মান অনুসারে শুষ্ক ও শীতল থাকে। শহরটি শীতকালে সাধারণত মেঘলা এবং কুয়াশাচ্ছন্ন থাকে, ফেব্রুয়ারি এবং মার্চ মাসে প্রতিদিন ১.৫ ঘণ্টার রোদ হয়।  হ্যানয় শহরে প্রতি বছর গড়ে ১,৬১২ মিলিমিটার (৬৩.৫ ইঞ্চি) বৃষ্টিপাত হয়, মে থেকে অক্টোবর মাসের মধ্যে বেশিরভার বৃষ্টিপাত হয়। বছরে গড়ে বৃষ্টিপাতের হয় ১১৪ দিন।  গড় বার্ষিক তাপমাত্রা ২৩.৬° সে (৭৪° ফা), যার গড় আপেক্ষিক আর্দ্রতা ৭৯%। ১৯২৬ সালের মে মাসে সর্বোচ্চ রেকর্ড তাপমাত্রা ছিল ৪২.৮ °সে (১০৯ °ফা), ১৯৫৫ সালের জানুয়ারি মাসে সর্বনিম্ন রেকর্ড করা তাপমাত্রা ছিল ২.৭° সে (৩৭° ফা)।   জনসংখ্যা  হ্যানয়ের জনসংখ্যা ক্রমাগত বৃদ্ধি পাচ্ছে (প্রতি বছর প্রায় ৩.৫%), এই শহরটি উত্তর ভিয়েতনামের একটি প্রধান মহানগরী এবং দেশটির রাজনৈতিক কেন্দ্র। এই জনসংখ্যা বৃদ্ধি অবকাঠামোতেও প্রচুর চাপ ফেলছে, যার মধ্যে কিছু পুরানো এবং বিংশ শতাব্দীর প্রথম দিকের।   প্রশাসনিক বিভাগ  হ্যানয় ১২টি শহুরে জেলা, ১টি সাধারণ জেলা শহর এবং ১৭টি গ্রামীণ জেলায় বিভক্ত। ২০০৮ সালে যখন হ্যা তোয়কে হ্যানয়ের সাথে একীভূত হয়েছিল, হ্যা ডং একটি নগর জেলায় রূপান্তরিত হয়েছিল এবং সান ট্যয় একটি সাধারণ জেলা শহরে অবনতি হয়েছিল। এগুলি আরও ২২ টি কমন-লেভেল শহরে (বা টাউনলেট), ৩৯৯ টি কমোন এবং ১৪৫ ওয়ার্ডে ভাগ করা হয়েছে।  Hanoi Travel Places তথ্যসূত্র   বহিঃসংযোগ  বিষয়শ্রেণী:ভিয়েতনামের শহর বিষয়শ্রেণী:এশিয়ার রাজধানী বিষয়শ্রেণী:১১শ শতাব্দীতে প্রতিষ্ঠিত জনবহুল স্থান বিষয়শ্রেণী:হ্যানয় বিষয়শ্রেণী:১০১০-এ এশিয়ায় প্রতিষ্ঠিত বিষয়শ্রেণী:৫ম শতাব্দীতে ভিয়েতনামে প্রতিষ্ঠিত বিষয়শ্রেণী:ভিয়েতনামের বন্দর শহর
ডান|থাম্ব|100x100পিক্সেল| ভারতের বিভিন্ন দলিত দল দ্বারা ব্যবহৃত পতাকা পিপলস রিপাবলিকান পার্টি, যা রিপাবলিকান পার্টি অফ ইন্ডিয়া (কাওয়াদে) নামেও পরিচিত, ভারতের একটি রাজনৈতিক দল। পিআরপি হল পুরানো বি আর আম্বেদকরের রিপাবলিকান পার্টি অফ ইন্ডিয়ার একটি স্প্লিন্টার গ্রুপ। দলটির নেতা হলেন যোগেন্দ্র কাওয়াদে। দলিতদের মধ্যে এর উপস্থিতি মহারাষ্ট্রে সীমাবদ্ধ। তাঁর দল মহারাষ্ট্র বিধান পরিষদ নির্বাচনে ভারতীয় জনতা পার্টির নেতা নীতিন গড়করিকে সমর্থন করেছিল। ২০২২ সালে এটি কংগ্রেস পার্টিকে সমর্থন করেছিল কিন্তু ২০২২ সালের অক্টোবরের প্রথম সপ্তাহে এই জোটটি বন্ধ করে দেয়।  সম্প্রতি ২০২৩ সালের জানুয়ারিতে দল মহারাষ্ট্রে বিএসএস - বিজেপি জোটের সাথে গাঁটছড়া বাঁধে এবং একনাথ শিন্ডের নেতৃত্বাধীন মহাযুতি জোটের অংশ হয়।  সম্প্রতি, প্রকাশ আম্বেদকরের ভারপা বহুজন মহাসংঘ ছাড়া আরপিআই-এর সমস্ত উপদলই ভারতের একটি ইউনাইটেড রিপাবলিকান পার্টি গঠনের জন্য পুনরায় একত্রিত হয়েছে। পিপলস রিপাবলিকান পার্টিও এই ঐক্যবদ্ধ আরপিআইতে একীভূত হয়েছে।  তবে প্রবীণ আরপিআই নেতা রামদাস আঠাভলে এবং তার দল বিধানসভা নির্বাচনের পরে ইউনাইটেড আরপিআই জোট ছেড়ে শিবসেনা-বিজেপির সাথে হাত মিলিয়েছে।  শিবসেনা - বিজেপির ডানপন্থী জোটের সাথে হাত মেলানোর জন্য যোগেন্দ্র কাওয়াদে রামদাস আঠাওয়ালের সমালোচনা করেছিলেন। তিনি আরও ঘোষণা করেছেন যে তার দল তৃতীয় ফ্রন্টের অংশ হিসেবে থাকবে যা রিডালোস নামে পরিচিত।   তথ্যসূত্র   বিষয়শ্রেণী:আম্বেদকরবাদী রাজনৈতিক দল বিষয়শ্রেণী:মহারাষ্ট্রের রাজনৈতিক দল বিষয়শ্রেণী:ভারতের রিপাবলিকান পার্টি
ট্রিবিউন হল একটি গণতান্ত্রিক সমাজতান্ত্রিক রাজনৈতিক ম্যাগাজিন যা ১৯৩৭ সালে প্রতিষ্ঠিত হয়েছিল এবং লন্ডনে প্রকাশিত হয়েছিল, প্রথমে একটি সংবাদপত্র হিসাবে, তারপর ২০০১ সালে একটি ম্যাগাজিনে রূপান্তরিত হয়। যদিও এটি স্বাধীন, এটি সাধারণত বাম থেকে লেবার পার্টিকে সমর্থন করে। ম্যাগাজিনের পূর্ববর্তী সম্পাদকদের মধ্যে রয়েছে অ্যানিউরিন বেভান,  স্বাস্থ্যমন্ত্রী যিনি ন্যাশনাল হেলথ সার্ভিস প্রতিষ্ঠার নেতৃত্ব দিয়েছিলেন, সাবেক শ্রম নেতা মাইকেল ফুট,   এবং লেখক জর্জ অরওয়েল, যিনি সাহিত্য সম্পাদক হিসেবে দায়িত্ব পালন করেছিলেন।   ২০০৮ থেকে এটি ২০১৮ সালের শেষের দিকে জ্যাকবিনের দ্বারা ক্রয় না হওয়া পর্যন্ত এটি একটি ত্রৈমাসিক প্রকাশনার মডেলে স্থানান্তরিত হওয়া পর্যন্ত গুরুতর আর্থিক সমস্যার সম্মুখীন হয়েছিল। এটি পুনরায় চালু করার পর থেকে অর্থপ্রদানকারী গ্রাহকের সংখ্যা ১৫,০০০ পেরিয়ে গেছে,  উচ্চ-প্রোফাইল সমাজতান্ত্রিক রাজনীতিবিদ যেমন লেবার পার্টির প্রাক্তন নেতা জেরেমি করবিন,  প্রাক্তন দ্বিতীয় ডেপুটি প্রধানমন্ত্রীর কলাম সহ স্পেনের মন্ত্রী পাবলো ইগলেসিয়াস  এবং বলিভিয়ার সাবেক প্রেসিডেন্ট ইভো মোরালেস ।  2020 সালের জানুয়ারীতে, এটি এমন একটি প্ল্যাটফর্ম হিসাবে ব্যবহৃত হয়েছিল যেখানে রেবেকা লং-বেইলি তার শ্রম নেতৃত্বের প্রচারণা শুরু করতে বেছে নিয়েছিলেন।    তথ্যসূত্র   বিষয়শ্রেণী:যুক্তরাজ্যের সমাজতান্ত্রিক সংবাদপত্র বিষয়শ্রেণী:লন্ডনের ম্যাগাজিন বিষয়শ্রেণী:সমাজতান্ত্রিক ম্যাগাজিন বিষয়শ্রেণী:১৯৩৭-এ প্রতিষ্ঠিত ম্যাগাজিন বিষয়শ্রেণী:শ্রমিক দল (যুক্তরাজ্য) এর প্রকাশনা বিষয়শ্রেণী:যুক্তরাজ্যের সাপ্তাহিক ম্যাগাজিন বিষয়শ্রেণী:যুক্তরাজ্যের রাজনৈতিক ম্যাগাজিন
নওয়াদা () ভারতের বিহার রাজ্যের নওয়াদা জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮০ মিটার (২৬২ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে নাওয়াদা শহরের জনসংখ্যা হল ৮২,২৯১ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে নওয়াদার সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র    বহিঃসংযোগ   বিষয়শ্রেণী:বিহারের শহর বিষয়শ্রেণী:নওয়াদা জেলা
জাপানে যৌন উদ্দেশ্যে মানব পাচার হল যৌন শোষণ ও যৌন দাসত্বের উদ্দেশ্যে জাপানে সংঘটিত মানব পাচার।   জাপান যৌন পাচার করা ব্যক্তিদের উৎস, গন্তব্য ও পরিবহনের দেশ হিসেবে ব্যবহৃত হতে পারে। জাপানি নাগরিকরা, প্রধানত নারী ও মেয়েরা, জাপানের মধ্যে ও বিদেশে কম মাত্রায় যৌন উদ্দেশ্যে পাচার হয়েছে। বিদেশি ভুক্তভোগীরা দেশে যৌন উদ্দেশ্যে পাচার করে। শিশু, অপ্রাপ্তবয়স্ক ও দারিদ্র্য পরিবারের সদস্যরা যৌন পাচারের জন্য বিশেষভাবে ঝুঁকিপূর্ণ। যৌন পাচারের শিকাররা প্রতারিত হয়, হুমকি প্রাপ্ত হয়,  এবং পতিতাবৃত্তিতে বাধ্য হয়। তাদের পাসপোর্ট ও ব্যাংকের কাগজপত্র প্রায়ই বাজেয়াপ্ত করা হয়। ঋণের দ্বারা প্রায়ই নিয়োগ করা হয়। তারা শারীরিক ও মানসিক আঘাতের শিকার হয়।  একটি সংখ্যার মহিলারা ধর্ষণ থেকে যৌন সংক্রামিত রোগ সংক্রামিত হয় এবং সাধারণত খুব খারাপ অবস্থায় জীবন অতিবাহিত করে। কিছু উদ্ধারকৃত ভুক্তভোগী বিতাড়ন, হতাশা,  ও অথবা আত্মহত্যা করে। অনলাইন সেক্সটোরশন  ও জোরপূর্বক ধর্ষণ পর্নোগ্রাফি তৈরি করাও ভুক্তভোগীদের জন্য একটি সমস্যার বিষয়।  জাপানে পুরুষ ও মহিলা পাচারকারীরা বিস্তৃত পটভূমি ও প্রতিটি সামাজিক শ্রেণী থেকে আসে। পাচারকারীরা প্রায়ই ইয়াকুজা বা বারিয়োকুদান সহ অন্যান্য অপরাধ সিন্ডিকেটের সদস্য হয় বা তাদের সহায়তা করে। যৌন উদ্দেশ্যে পাচার জাপানের বিনোদন ও পর্যটন শিল্পের সাথে যুক্ত, এবং মার্কিন যুক্তরাষ্ট্রের বাহিনী জাপানের সামরিক কর্মচারী ও ঠিকাদারদের সরবরাহকারী ব্যবসার জন্যও নারী ও মেয়েদের পাচার করা হয়। পাচারকারীরা ভুক্তভোগীদের প্রলুব্ধ করার জন্য ইন্টারনেট ওয়েবসাইট, ইমেইল ও অ্যাপ ব্যবহার করেছে। জাপানি নাগরিকরা সাইবারসেক্স পাচারের সাথে জড়িত।  জাপানে যৌন পাচারের মাত্রা জানা কঠিন, কারণ যৌন পাচার অপরাধ গোপন প্রকৃতির, এটা সত্য যে কর্তৃপক্ষের কাছে শুধুমাত্র একটি ছোট সংখ্যক মামলা ও অন্যান্য বিষয়গুলি নথিভুক্ত করা হয়। জাপান সরকার যৌন-পাচার বিরোধী প্রচেষ্টা ও আইনের অভাবের জন্য সমালোচিত হয়েছে। কিছু জাপানি কর্মকর্তার বিরুদ্ধে এই বিষয়ে উদাসীনতার অভিযোগ আনা হয়েছে।   যৌন উদ্দেশ্যে পাচার বিরোধী প্রচেষ্টা   বেসরকারি প্রতিষ্ঠান  লাইটহাউজ: মানব পাচারের ভুক্তভগীদের জন্য আশ্রয় কেন্দ্র, একটি টোকিও ভিত্তিক  অলাভজনক সংস্থা, জাপানে যৌন উদ্দেশ্যে পাচারের ভুক্তভোগীদের উদ্ধার ও সাহায্য করার জন্য কাজ করে, তাদের আইনি পরামর্শ, আশ্রয় ও চিকিৎসা সেবার ব্যবস্থা করতে সাহায্য করে।  একটি মাঙ্গা সহ ব্লু হার্ট নামে  মানব পাচার সম্পর্কে সচেতনতা বৃদ্ধির জন্য সংগঠনটি উপকরণ তৈরি ও বিতরণ করেছে।  কোলাবো (টোকিও) দেশে যৌন পাচার বিরোধী প্রচেষ্টা পরিচালনা করে। তথ্যসূত্র  বিষয়শ্রেণী:জাপানে নারীর প্রতি সহিংসতা বিষয়শ্রেণী:নারীর প্রতি অপরাধ বিষয়শ্রেণী:জাপানে ধর্ষণ বিষয়শ্রেণী:যৌনশিল্প বিষয়শ্রেণী:জাপানি সমাজ বিষয়শ্রেণী:জাপানি নারী বিষয়শ্রেণী:দেশ অনুযায়ী যৌন উদ্দেশ্যে মানব পাচার বিষয়শ্রেণী:জোরপূর্বক বিবাহ বিষয়শ্রেণী:শিশু যৌন নির্যাতন বিষয়শ্রেণী:দেশ অনুযায়ী শিশু যৌন নির্যাতন বিষয়শ্রেণী:জোরপূর্বক পতিতাবৃত্তি বিষয়শ্রেণী:জাপানে পতিতাবৃত্তি
বার্তা  হলো একটি তেলুগু  সংবাদপত্র, যার সদর দফতর হায়দরাবাদে। তেলুগুতে বার্তা  অর্থ  "সংবাদ"।   ইতিহাস  ১৯৯৬ সালে  প্রথম সম্পাদক এ বি কে প্রসাদ কর্তৃক বার্তা  চালু হয়েছিল। করার জন্য পত্রিকাটির দাবি, তারাই তেলেঙ্গানা এবং অন্ধ্র প্রদেশের প্রথম তেলুগু দৈনিক যারা তথ্য প্রযুক্তি ব্যবহার করেছে।   তথ্যসূত্র    বহিঃসংযোগ   বার্তার ওয়েবসাইট   বার্তার ই-পেপার ইতিহাস  বিষয়শ্রেণী:তেলুগু ভাষার সংবাদপত্র বিষয়শ্রেণী:ভারতের দৈনিক সংবাদপত্র বিষয়শ্রেণী:হায়দ্রাবাদের সংবাদপত্র
দক্ষিণ এশীয় বিশ্ববিদ্যালয় (এসএইউ) হল দক্ষিণ এশীয় আঞ্চলিক সহযোগিতা সংস্থার (সার্ক) আট সদস্য রাষ্ট্র আটটি দেশ তথা আফগানিস্তান, বাংলাদেশ, ভুটান, ভারত, মালদ্বীপ, নেপাল, পাকিস্তান ও শ্রীলঙ্কা দ্বারা মনোনীত একটি আন্তর্জাতিক বিশ্ববিদ্যালয়।  দক্ষিণ এশীয় বিশ্ববিদ্যালয় ২০১০ সালে ভারতের আকবর ভবনের একটি অস্থায়ী ক্যাম্পাসে ছাত্র ভর্তি শুরু করে।  এর স্থায়ী ক্যাম্পাস হবে  ইন্দিরা গান্ধী জাতীয় উন্মুক্ত বিশ্ববিদ্যালয়ের পাশে ভারতের দক্ষিণ দিল্লির ময়দান গাঢ়ি তে।  বিশ্ববিদ্যালয়ের প্রথম শিক্ষাবর্ষ আগস্ট ২০১০ সালে অর্থনীতি এবং কম্পিউটার বিজ্ঞান এই দুটি স্নাতকোত্তর একাডেমিক প্রোগ্রামের দ্বারা শুরু হয়েছিল। ২০১৪ সাল পর্যন্ত এসএইউ, মাস্টার্স এবং এমফিল/পিএইচডি ডিগ্রী প্রদান করেছে ফলিত গণিত, বায়োটেকনোলজি, কম্পিউটার বিজ্ঞান, উন্নয়ন অর্থনীতি, আন্তর্জাতিক সম্পর্ক, আইন এবং সমাজবিজ্ঞানে।  সার্কের আট দেশের পররাষ্ট্র মন্ত্রী দ্বারা স্বাক্ষরিত একটি আন্তঃসরকার চুক্তির ভিত্তিতে সকল সদস্য দেশ দ্বারা এই বিশ্ববিদ্যালয়ের ডিগ্রীগুলি স্বীকৃত।   দক্ষিণ এশীয় বিশ্ববিদ্যালয়টি প্রধানত আটটি সার্কভুক্ত দেশ থেকে শিক্ষার্থীদের আকর্ষণ করে, যদিও অন্যান্য মহাদেশের শিক্ষার্থীরাও এখানে ভর্তি হয়। শিক্ষার্থীদের ভর্তিতে সদস্য দেশের জন্য কোটা ব্যবস্থা রয়েছে। প্রতি বছর দক্ষিণ এশীয় বিশ্ববিদ্যালয়টি আটটি সদস্য দেশের একাধিক কেন্দ্রে ভর্তির পরীক্ষা পরিচালনা করে।  বিশ্ববিদ্যালয়ের প্রতিষ্ঠাতা সভাপতি, জি কে চড্ডা, ১ মার্চ ২০১৪ সালে মারা যান। দক্ষিণ এশীয় বিশ্ববিদ্যালয়ের মুখ্য উপদেষ্টা পদে, যখন বিশ্ববিদ্যালয়টি (এসইউ) একটি প্রকল্প পর্যায়ে ছিল, এবং পরবর্তীকালে এর সভাপতি পদে যোগদানের পূর্বে তিনি প্রধানমন্ত্রীর অর্থনৈতিক উপদেষ্টা ছিলেন। তিনি নিউ দিল্লির জওহরলাল নেহরু বিশ্ববিদ্যালয়ের ভাইস চ্যান্সেলর হিসেবেও কিছুদিন কর্মরত ছিলেন।  ৩রা নভেম্বর ২০১৪ সালে, ডাঃ কবিতা শর্মা  এই বিশ্ববিদ্যালয়ের সভাপতি হিসাবে দায়িত্ব গ্রহণ করেন।  প্রতিষ্ঠা  ২০০৫ সালের নভেম্বরে ঢাকায় অনুষ্ঠিত ত্রয়োদশ সার্ক সম্মেলনে, ভারতীয় প্রধানমন্ত্রী মনমোহন সিং সার্কের সদস্য দেশগুলির শিক্ষার্থী ও গবেষকদের কাছে বিশ্বমানের সুযোগ-সুবিধা ও পেশাদার অনুষদ প্রদানের জন্য দক্ষিণ এশীয় বিশ্ববিদ্যালয় প্রতিষ্ঠার প্রস্তাব করেছিলেন।  ১৪ তম সার্ক সম্মেলনে "দক্ষিণ এশীয় বিশ্ববিদ্যালয় প্রতিষ্ঠার জন্য আন্তঃসরকার চুক্তি" স্বাক্ষরিত হয় এবং সার্কের সদস্য রাষ্ট্রগুলিও সিদ্ধান্ত নেয় যে এই বিশ্ববিদ্যালয়টি ভারতে প্রতিষ্ঠিত হবে।  অধ্যাপক জি কে চাড্ডা, অর্থনৈতিক উপদেষ্টা পরিষদের সদস্য এবং জওহরলাল নেহেরু বিশ্ববিদ্যালয়ের সাবেক উপাচার্য, আনুষ্ঠানিকভাবে প্রকল্পের সিইও নিযুক্ত হন।   ভারত বিশ্ববিদ্যালয়টির প্রতিষ্ঠার জন্য প্রায় ২৩.৯৯ মিলিয়ন মার্কিন ডলারের তহবিল প্রদান করে, যা ২০১৪ সাল পর্যন্ত বিশ্ববিদ্যালয়ের পূর্ণ প্রতিষ্ঠার মোট ব্যয়ের প্রায় ৭৯ শতাংশ।  তথ্যসূত্র  বহিঃসংযোগ  বিষয়শ্রেণী:ভারতের কেন্দ্রীয় বিশ্ববিদ্যালয় বিষয়শ্রেণী:২০১০-এ দিল্লিতে প্রতিষ্ঠিত বিষয়শ্রেণী:আন্তর্জাতিক বিশ্ববিদ্যালয় বিষয়শ্রেণী:দিল্লির বিশ্ববিদ্যালয় ও কলেজ বিষয়শ্রেণী:দিল্লির বিশ্ববিদ্যালয় বিষয়শ্রেণী:২০১০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের আন্তর্জাতিক বিশ্ববিদ্যালয়
মলাশয় () হলো পরিপাকতন্ত্রের বৃহদন্ত্র পরবর্তী অংশ, যা শেষ অংশ পায়ু ছিদ্রে শেষ হয়। একজন প্রাপ্তবয়স্ক পুরুষ মানুষের মলাশয়ের দৈর্ঘ্য । বৃহদন্ত্রের সিগময়েড কোলন শেষে এটির সূচনা ঘটে। মেরুদণ্ডের ভিত্তিতে তৃতীয় স্যাক্রামে এটি অবস্থিত।  মানবদেহে মলাশয়ের পর পায়ু পথ দেখা যায় যার দৈর্ঘ্য ।  নামকরণ ল্যাটিন শব্দ rectum intestinum থেকে এর উৎপত্তি, যার অর্থ সোজা অন্ত্র।  গঠন  মলাশয় হল পরিপাকতন্ত্রের বৃহদন্ত্র পরবর্তী অংশ, যা শেষ অংশ পায়ু ছিদ্রে শেষ হয়। একজন প্রাপ্তবয়স্ক পুরুষ মানুষের মলাশয়ের দৈর্ঘ্য । বৃহদন্ত্রের সিগময়েড কোলন শেষে এটির সূচনা ঘটে। মেরুদন্ডের ভিত্তিতে তৃতীয় স্যাক্রামে এটি অবস্থিত।  মলাশয়ে বৃহদন্ত্রের কোলনের মতো টিনিয়া কোলি থাকে না। সিগময়েড কোলনেই তা শেষ হয়ে যায় (মলাশয় শুরুর প্রায় ৫ সেন্টিমিটার আগে)।  আণুবীক্ষণিক দিক থেকে মলাশয় পরিপাক নালীর অন্যান্য অংশের মতোই অভিন্ন। পায়ুর সাথে সংযোগ স্থলে স্তরীভূত আঁইশাকার আবরণী কলা দেখা যায়।  থাম্ব|আণুবীক্ষণিক চিত্র:- মলাশয়  তথ্যসূত্র   আরও পড়ুন              বহিঃসংযোগ           বিষয়শ্রেণী:পরিপাকতন্ত্র বিষয়শ্রেণী:মানবদেহ বিষয়শ্রেণী:শ্রোণিচক্র বিষয়শ্রেণী:মলনালী
খগড়িয়া () ভারতের বিহার রাজ্যের খগড়িয়া জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৬ মিটার (১১৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে খগড়িয়া শহরের জনসংখ্যা হল ৪৫,১২৬ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে খগড়িয়ার সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
তকাজি শিবশঙ্কর পিল্লাই‍ () (১৭ এপ্রিল ১৯১২ - ১০ এপ্রিল ১৯৯৯) "Thakazhi Sivasankara Pillai" at Encyclopædia Britannica ছিলেন একজন জনপ্রিয় ভারতীয় মলয়ালম কথাসাহিত্যিক। তিনি মূলত উপন্যাস, নাটক ও ছোটগল্প লিখে খ্যাতি অর্জন করেন। চেম্মীন (বাংলায় চিংড়ি) অধিক পরিচিত উপন্যাস। ১৯৮৪ সালে কয়র উপন্যাসের জন্য  সর্বোচ্চ সাহিত্য পুরস্কার জ্ঞানপীঠ লাভ করেন। মনুষ্যত্ব ও মানবতাবাদের জয়গানই তার সাহিত্যের মুল উপজীব্য।  তকজি পেশায় আইন জীবি ছিলেন | কাষর লেখার প্রেরণা প্রধানত পান আইন জীবন থেকেই | এই বৃহৎ উপন্যাসের  পটভূমি কেরলের কুট্টনাডন প্রদেশ | ঢাই সৌ বচ্চরের রাজনৈতিক, সামন্ততান্ত্রিক, পারিবারিক ক্ষেত্রের ক্রমানুগত পরিবর্তন স্পষ্টভাবে চার পীঠির মাধ্যমে উপন্যাসে উঠে এসেছে | মাতৃশাসিত প্রথার অন্ত, ভূমি সম্বন্ধিত আইন, পারিবারিক মামলা মোকদ্দমা এবং কীভাবে মলয়ালী পরিবার বিপর্যস্ত হয় তার ছবি উপন্যাসে দেখা যায় | বিশাল কানভাসে চিত্রিত এই উপন্যসে পাত্র ও পরিবার অনেক |  তকজির কযেকটি কাহিনি চলচ্চিত্রে, নাটকে, টি.ভীরং পর্দায রূপায়িত|  গ্রন্থতালিকা  উপন্যাস তোট্টিয়ুডে মকন‍ (১৯৪৭‌) রণ্ডিডঙ্গঝি ‍(১৯৪৮) তেণ্টি বর্গম ‍ (১৯৫০) চেম্মীন (১৯৫৬) ঔসেপ্পিন্টে মক্কল (১৯৫৭) এণিপ্পটিকল (১৯৬৪) অনুভবঙ্গল পালিচ্চকল (১৯৬৭) কয়র (১৯৭৮) এরিনহদঙ্গল (১৯৯০)  ছোটগল্প  তথ্যসূত্র   আরো পড়ুন  বিষয়শ্রেণী:মলয়ালম সাহিত্যিক বিষয়শ্রেণী:১৯১২-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:১৯৯৯-এ মৃত্যু বিষয়শ্রেণী:মালয়ালী ব্যক্তি বিষয়শ্রেণী:জ্ঞানপীঠ পুরস্কার বিজয়ী বিষয়শ্রেণী:মালয়ালম ভাষার লেখক বিষয়শ্রেণী:মালয়ালম সাহিত্য অকাদেমি পুরস্কার প্রাপক বিষয়শ্রেণী:কেরল সাহিত্য অকাদেমি পুরস্কার প্রাপক বিষয়শ্রেণী:সাহিত্য ও শিক্ষায় পদ্মভূষণ প্রাপক বিষয়শ্রেণী:ভারতীয় পুরুষ ঔপন্যাসিক বিষয়শ্রেণী:ভারতীয় পুরুষ ছোটগল্পকার বিষয়শ্রেণী:কেরলের লেখক
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০৯:৩২, ১১ ফেব্রুয়ারি ২০২৫ (ইউটিসি) :ভেরেনিকা রদ্রিগেজ   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () পর্নোগ্রাফিক চলচ্চিত্রের অভিনেত্রীর নিবন্ধটি WP:ENT, WP:BIO ও WP:GNG পূরণে ব্যর্থ। প্রাথমিক উৎসে উল্লেখযোগ্য কভারেজ নেই। এভিএন পুরস্কার উল্লেখযোগ্যতা প্রমাণ করছেনা। নাহিয়ানআলাপ ১৯:২১, ২৩ জানুয়ারি ২০২৫ (ইউটিসি)  । ≈ MS Sakib  «আলাপ»  ২২:২৭, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
লুব্ধক (ইংরেজি নাম: Sirius) পৃথিবীর আকাশের উজ্জ্বলতম তারা।  ইংরেজিতে কখনও কখনও "আলফা ক্যানিস মেজরিস" নামে আখ্যায়িত হয়। এটি একটি জোড়া বা যুগ্মতারা। লুব্ধক বলতে মূলত "সিরিয়াস এ" তারাটিকে বোঝায়। এর একটি প্রতিবেশী শ্বেত বামন তারা আছে যার নাম "সিরিয়াস বি"। লুব্ধকের আপাত প্রভা -১.৪৭ যা আকাশের দ্বিতীয় উজ্জ্বল তারা ক্যানোপাস বা অগস্ত্য থেকে দু’গুণ বেশি উজ্জ্বল। জোরা তারার উজ্জ্বল তারাটি হল প্রধান সারণীর বর্ণালি টাইপ A০ অথবা A১, যার নাম সিরিয়াস A, আর সেটির সঙ্গী তারা একটি ম্লান শ্বেত বামন, যাকে সিরিয়াস B বলা হয়। তারা একে অপরকে ৫০ বছরে একবার প্রদক্ষিণ করে, সেই সময়ে তাদের মধ্যে দূরত্ব ৮.২ থেকে ৩১.৫ জ্যোতির্বিদ্যা এককের মধ্যে ওঠানামা করে।  লুব্ধক এত উজ্জ্ব্ল দুটি কারণে- এর স্বকীয় উজ্জ্ব্লতা এবং এর অবস্থান পৃথিবীর খুবই নিকটে। জ্যোতির্বিজ্ঞানীদের হিসাব অনুযায়ী এই তারা সৌরমণ্ডল থেকে মাত্র ৮.৬ আলোকবর্ষ দূরে এবং লুব্ধকজগৎ সৌরমণ্ডলের নিকটতম প্রতিবেশী। লুব্ধক ধীরে ধীরে সৌরমণ্ডলের নিকটবর্তী হচ্ছে; এ কারণে আগামী ৬০,০০০ বছরে এর উজ্জ্ব্লতা সামান্য বৃদ্ধি পাবে। এই সময়ের পর লুব্ধক সৌরমণ্ডল থেকে দূরে সরে যাবে কিন্তু আরো ২১০,০০০ বছর লুব্ধক পৃথিবীর আকাশে উজ্জ্ব্ল তারা হিসেবেই থাকবে।  লুব্ধক জগৎ দুটি তারার সমন্বয়ে গঠিত। "সিরিউস এ" এর ভর সূর্যের ভরের প্রায় দ্বিগুণ এবং এর ঔজ্জ্বল্য সূর্যের ২৫ গুণ। কিন্তু এর ঔজ্জ্বল্য অন্যান্য তারা হতে কম যেমন "ক্যানোপাস" বা "রাইজেল"। জ্যোতির্বিজ্ঞানীদের মতে লুব্ধক জগৎ -এর জন্ম ২০০০-৩০০০ লক্ষ বছর পূর্বে। তুলোনামুলক ভারী তারাটি "সিরিউস বি" ১২০০ লক্ষ বছর পূর্বে শ্বেত বামন তারায় পরিণত হয়েছে।   তথ্যসূত্র    বহিঃসংযোগ   লুব্ধক সম্পর্কে অধ্যাপক কেলারের ওয়েব পৃষ্ঠা  APOD of Sirius B in x-ray  Discussion on Dogon issue  বিষয়শ্রেণী:বেয়ার বস্তু বিষয়শ্রেণী:যুগল তারা বিষয়শ্রেণী:মৃগব্যাধ মণ্ডল বিষয়শ্রেণী:ফ্ল্যামস্টিড বস্তু বিষয়শ্রেণী:এইচডি এবং এইচডিই বস্তু বিষয়শ্রেণী:পৌরাণিক কুকুর বিষয়শ্রেণী:শ্বেত বামন বিষয়শ্রেণী:শ্বেত প্রধান ধারার তারা বিষয়শ্রেণী:প্রাচীনকাল থেকে জ্ঞাত জ্যোতির্বৈজ্ঞানিক বস্তু বিষয়শ্রেণী:এ-ধরণের প্রধান ধারার তারা বিষয়শ্রেণী:যুগ্ম তারা
জাতীয় ফেডারেশন ১৯৫৬ সালে তৈরি করা হয়েছিল এবং ফিফা অধিভুক্ত ১৯৫৬ সালে হয়েছিল।  তবে দেশের নারী ফুটবল দেশের ফিফা সমন্বিত গোল! প্রকল্প-এ অন্তর্ভুক্ত নয়  ২০১১ সালের মধ্যে, সৌদি আরব ফুটবল ফেডারেশনের অভ্যন্তরে বিশ্ববিদ্যালয়ে মহিলাদের ফুটবল কর্মসূচি তৈরির চেষ্টা করা হয়েছে। কীভাবে এটি করা যায় সে সম্পর্কে  মার্কিন যুক্তরাষ্ট্র, জার্মানি, ব্রাজিল ও যুক্তরাজ্য সহ অন্যান্য জাতীয় ফেডারেশন থেকে তথ্য চাওয়া হয়েছিল।  খেলার পুরুষদের দিক থেকে, জাতীয় ফেডারেশন সৌদি আরবের পুরুষদের জাতীয় ফুটবল দলের মান উন্নয়নে প্রচেষ্টাকে অর্থায়ন করেছে।    ইতিহাস  ২০০৬ সালে প্রতিষ্ঠিত, কিংস ইউনাইটেড মহিলা ফুটবল ক্লাব দেশের প্রথম মহিলা ফুটবল ক্লাব  ছিল।  তারা ২০০৯ সালে জেদ্দায় প্রশিক্ষণ গ্রহণ করে।  দলটি প্রথমে প্রিন্স আলওয়ালীদ বিন তালালের পৃষ্ঠপোষকতা পেয়েছিল, কিন্তু তীব্র মিডিয়া কভারেজের মুখে যাচাই-বাছাইয়ের সম্মুখীন হয়ে তিনি ২০০৯ সালে তার সমর্থন প্রত্যাহার করে নেন।  ২০১২ সালে, দলটি সপ্তাহে তিনবার পুরুষদের দৃষ্টির বাইরে প্রশিক্ষণ গ্রহণ করে, খেলোয়াড়রা ছোট হাতের শার্ট এবং শর্টসের ঐতিহ্যবাহী ফুটবল কিট পরেছিল। দলের কোচ রীমা আবদুল্লাহ, যিনি দলের স্ট্রাইকার। এটিতে ৩৫ জন খেলোয়াড় রয়েছে, যাদের বয়স ১৩ বছর থেকে ৩৫ বছর পর্যন্ত।  রিয়াদ এবং দাম্মামের মতো শহরে দেশে অন্যান্য মহিলা দল তৈরি করা হয়েছে এবং ২০০৮ সালে একটি টুর্নামেন্ট অনুষ্ঠিত হয়েছিল, যার মধ্যে সাতটি দল প্রতিদ্বন্দ্বিতা করেছিল এবং ইভেন্টটি কিংস ইউনাইটেড জিতেছিল।   দেশের দুটি মহিলা দলের মধ্যে প্রথম ম্যাচটি ২০০৮ সালের জানুয়ারিতে অনুষ্ঠিত হয়, যখন প্রিন্স মোহাম্মদ বিন ফাহাদ বিশ্ববিদ্যালয়ের দল আল-ইয়ামামাহ কলেজকে দাম্মামের ৩৫,০০০ জন দর্শক ধারণক্ষমতা প্রিন্স মোহাম্মাদ বিন ফাহাদ স্টেডিয়ামে  নারী দর্শকদের উপস্থিতিতে একটি ম্যাচে পরাজিত করে। আল-ইয়ামামাহ কলেজের গোলরক্ষক ম্যাচ সেরা হন।  ২০০৯ সালের মার্চ মাসে, একটি মহিলা দাতব্য বা দানশীলতার ফুটবল ম্যাচ "ইউনিভার্সিটি" ও "বার্সেলোনা" নামে দুটি দলের মধ্যে অনুষ্ঠিত হয়েছি, যেখানে ৪০০ জন মহিলা ভক্ত ছিলেন এবং কোন পুরুষ দর্শক ছিল না। ম্যাচটি ইউনিভার্সিটি ২-১ গোলে জয়ী হয় এবং রাজ্যের পূর্বাঞ্চলের প্রতিবন্ধীদের  জন্য এসআর৮১,০০০ ($২১,৫৯৮) উপার্জন করে।   ২০২০ সালের ডিসেম্বরে, সৌদি স্পোর্টস ফর অল ফেডারেশন তিনটি প্রধান শহর: দাম্মাম, রিয়াদ ও জেদ্দায় প্রথম দেশব্যাপী ফুটবল লীগ চালু করে। প্রতিটি শহরের চ্যাম্পিয়ন ছিল জেদ্দা ঈগলস, ইস্টার্ন ফ্লেমস এফসি ও চ্যালেঞ্জ এফসি।   তথ্যসূত্র  বিষয়শ্রেণী:সৌদি আরবে নারীদের ক্রীড়া
বাংলাদেশ ইসলামী ফ্রন্ট বাংলাদেশের একটি ইসলামপন্থী রাজনৈতিক দল।  প্রতিষ্ঠা বাংলাদেশ ইসলামী ফ্রন্ট ২১ ডিসেম্বর ১৯৯০ সালে প্রতিষ্ঠা লাভ করে। বাংলাদেশের মুক্তিযুদ্ধের শহীদদের আত্মত্যাগের প্রতি শ্রদ্ধা রেখে, কোরআন-সুন্নাহর আলোকে বাংলাদেশে সুন্নী মতাদর্শ ভিত্তিক ইসলামী সমাজ ব্যবস্থা প্রতিষ্ঠা করাই বাংলাদেশ ইসলামী ফ্রন্টের লক্ষ্য।  চেয়ারম্যান এম.এ মতিন  প্রতিষ্ঠাকালীন (প্রথম) চেয়ারম্যান ছিলেন আল্লামা হাফেয মুহাম্মদ আব্দুল জলিল।  মহাসচিব স. উ. ম. আবদুস সামাদ  লোগো লোগোর উপরিভাগে আরবি অক্ষরে “ক্বাদ জা—আকুম মিনাল্লা-হি নূর”-এ আয়াতাংশটি এবং নিম্নাংশে লেখা আছে ‘বাংলাদেশ ইসলামী ফ্রন্ট’।গোলাকৃতির লোগোর মাঝখানে বাংলাদেশের মানচিত্র এবং দলীয় নির্বাচনী প্রতীক মোমবাতি খচিত আছে।  পতাকা পতাকার সাইজ ৩:২ অনুপাতে।পতাকার রং এক চতুর্থাংশ সবুজ আড়াআড়িভাবে এবং তিন চতুর্থাংশ কালো লম্বালম্বীভাবে। আর কালো অংশের উপর সাদা অক্ষরে কালেমায়ে তাইয়্যেবা খচিত থাকবে।  নির্বাচনী প্রতীক দলটির নির্বাচনী প্রতীক মোমবাতি।  জোট দলটি ২০১৮ সালের জাতীয় সংসদ নির্বাচনে জাতীয় পার্টি নেতৃত্বাধীন সম্মিলিত জাতীয় জোটে জোটের শরীক ছিল। ২০২৫ সালের ৩০ আগস্ট দলটি ইসলামিক ফ্রন্ট বাংলাদেশ ও বাংলাদেশ সুপ্রিম পার্টির সঙ্গে বৃহত্তর সুন্নি জোট নামক জোট গঠন করে।  অঙ্গ ও সহযোগি সংগঠনসমূহ  ছাত্র সংগঠনঃ বাংলাদেশ ইসলামী ছাত্রসেনা  ছাত্রী সংগঠনঃ বাংলাদেশ ইসলামী ছাত্রী কাফেলা  যুব সংগঠনঃ বাংলাদেশ ইসলামী যুবসেনা  মহিলা সংগঠনঃ বাংলাদেশ ইসলামী মহিলা ফ্রন্ট  শ্রমিক সংগঠনঃ বাংলাদেশ ইসলামী শ্রমিক ফ্রন্ট  শিশু-কিশোর সংগঠনঃ ফুটন্ত ফুলের আসর  সমাজ সেবাধর্মী সংগঠনঃ আনজুমানে খোদ্দামুল মুসলেমীন   মাতৃ সংগঠন: আহলে সুন্নাত ওয়াল জামাত বাংলাদেশ  প্রেসিডিয়াম সদস্যের মৃত্যু ২০১৪ সালের ২৭ আগস্ট, আল্লামা নুরুল ইসলাম ফারুকীকে গৃহ আক্রমণ করার পর হত্যা করা হয় যিনি ইসলামী ফ্রন্টের প্রেসিডিয়াম সদস্য ছিলেন। ২০১৪ সালের আগস্টে ইসলামী ছাত্রসেনা প্রধান মুহাম্মদ নুরুল হক চিশতী এক সংবাদ সম্মেলনে ঘোষণা করেন যে সারা বাংলাদেশে অর্ধদিবস ধর্মঘট পালিত হবে এবং ফারুকীর হত্যাকারীকে গ্রেপ্তার ও বিচারের দাবি জানানো হবে। আরও দেখুন  মুহাম্মদ আব্দুল মান্নান  স. উ. ম. আবদুস সামাদ  মুহাম্মদ আব্দুল জলিল  সম্মিলিত জাতীয় জোট  বাংলাদেশ ইসলামী ছাত্রসেনা  তথ্যসূত্র  বিষয়শ্রেণী:বাংলাদেশের রাজনৈতিক দল বিষয়শ্রেণী:বাংলাদেশের ইসলামি রাজনৈতিক দল বিষয়শ্রেণী:১৯৯০-এ প্রতিষ্ঠিত ইসলামি সংগঠন
দস্যু মোহন বাংলা সাহিত্যের একটি জনপ্রিয় কাল্পনিক চরিত্র যার স্রষ্টা লেখক শশধর দত্ত। লেখক দস্যু মোহন রচিত সিরিজের প্রচুর রহস্য কাহিনী লিখেছিলেন।   চরিত্র  দস্যু মোহনকে লেখক শেরউড বনের রবিনহুডের আদলে তৈরি করেছিলেন। সে প্রায় সুপারম্যানের মত কান্ডকারখানা করে। অত্যাচারী বিত্তশালীদের অর্থ লুঠ করে গরিব মানুষের কাছে বিলিয়ে দেয়। লালবাজারের গোয়েন্দা অফিসার মিঃ বেকার তাকে প্রতিবার ধরার চেষ্টা করেন ও ব্যর্থ হন, কারণ প্রতিবার মোহন আশ্চর্যজনকভাবে পুলিশের জাল কেটে পালিয়ে যায়। মোহনের প্রেমিকার নাম রমা।   চলচ্চিত্র  ১৯৫৫ সালে অর্ধেন্দু মুখার্জির পরিচালনায় দস্যু মোহন বাংলা চলচ্চিত্রে রূপায়িত হয়। অভিনেতা প্রদীপ কুমার মোহনের চরিত্রে অভিনয় করেছিলেন।   তথ্যসূত্র   বিষয়শ্রেণী:কল্পকাহিনীর চরিত্র বিষয়শ্রেণী:কাল্পনিক বাঙালি ব্যক্তি বিষয়শ্রেণী:কাল্পনিক হিন্দু
তেনজিং নরবু লামথা সিকিমের একজন ভারতীয় রাজনীতিবিদ। তিনি সিকিম ক্রান্তিকারী মোর্চার সদস্য। তিনি একাদশ সিকিম বিধানসভার বিধানসভার সদস্য। তিনি সিকিম ক্রান্তিকারী মোর্চার বর্তমান প্রার্থী কুঙ্গা নিমা লেপচাকে ১,৩১৪ ভোটের ব্যবধানে পরাজিত করেছেন। ২০২৪ সালের সিকিম বিধানসভা নির্বাচনে তিনি এসডিএফের একমাত্র বিধায়ক ছিলেন। ১০ জুলাই ২০২৪ তারিখে তিনি আনুষ্ঠানিকভাবে সিকিম ক্রান্তিকারী মোর্চায় যোগদান করেন।   শিক্ষাজীবন  তিনি দিল্লির কারিগরি শিক্ষা বোর্ড থেকে সিভিল ইঞ্জিনিয়ারিংয়ে ডিপ্লোমা ডিগ্রি অর্জন করেন।   তথ্যসূত্র   বিষয়শ্রেণী:গ্যাংটক জেলার ব্যক্তি বিষয়শ্রেণী:সিকিম ক্রান্তিকারী মোর্চার রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সিকিম ডেমোক্রেটিক ফ্রন্টের রাজনীতিবিদ বিষয়শ্রেণী:সিকিম বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি